**Ministru kabineta noteikumu projekta** **“Grozījumi Ministru kabineta 2015. gada 7. jūlija noteikumos Nr. 386 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2.pasākuma “Iekļaujoša darba tirgus un nabadzības risku pētījumi un monitorings” īstenošanas noteikumi“
sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Ministru kabineta (turpmāk – MK) noteikumu projekta “Grozījumi Ministru kabineta 2015. gada 7. jūlija noteikumos Nr. 386 “Darbības programmas “Izaugsme un nodarbinātība” 9.2.1.specifiskā atbalsta mērķa “Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām” 9.2.1.2.pasākuma “Iekļaujoša darba tirgus un nabadzības risku pētījumi un monitorings” īstenošanas noteikumi” (turpmāk – noteikumu projekts) mērķis ir nodrošināt Labklājības ministrijai nepieciešamo atbalstu atsevišķu Sieviešu un vīriešu vienlīdzīgu tiesību un iespēju veicināšanas plānā 2018.-2020.gadam[[1]](#footnote-1) un Plānā pieejamas vides veidošanai Latvijā 2019.-2021.gadam[[2]](#footnote-2) (turpmāk – Plāns) noteikto darbību īstenošanai. Noteikumu projekts paredz palielināt MK noteikumos Nr. 386[[3]](#footnote-3) 9.2.1.2. pasākuma “Iekļaujoša darba tirgus un nabadzības risku pētījumi un monitorings” (turpmāk – 9.2.1.2. pasākums) īstenošanai pieejamo kopējo attiecināmo finansējumu par 350 000 *euro[[4]](#footnote-4),* kā arī papildināt 9.2.1.2. pasākumu ar jaunām atbalstāmajām darbībām iepriekš minēto plānu atsevišķu darbību īstenošanai, kā arī veikt citus tehniskus un redakcionālus precizējumus.9.2.1.2. pasākuma kopējā pieejamā finansējuma palielinājums un jauno darbību īstenošana (sk. zemāk) nodrošinās labāku, kvalitatīvāku un ar lielāku tvērumu 9.2.1.2. pasākuma mērķa sasniegšanu, proti, dos iespēju papildus izpētīt esošo sociālo situāciju vides pieejamības un dzimumu līdztiesības jomās un veicinās iekļaujoša darba tirgus rīcībpolitikas un personu ar invaliditāti atbalsta sistēmas pilnveidi.Tiesību akts stāsies spēkā pēc tā publicēšanas oficiālajā laikrakstā “Latvijas Vēstnesis” – indikatīvi 2019. gada II ceturksnī. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Noteikumu projekts ir izstrādāts saskaņā ar Eiropas Savienības (turpmāk – ES) struktūrfondu un Kohēzijas fonda 2014. – 2020. gada plānošanas perioda vadības likuma 20. panta 6. un 13. punktu. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Noteikumu projekts paredz:1. **Palielināt 9.2.1.2. pasākuma pieejamo kopējo attiecināmo finansējumu** (tai skaitā, Eiropas Sociālā fonda (turpmāk – ESF) finansējumu un valsts budžeta finansējumu) par 350 000 *euro*, attiecīgi – no 1 079 960 *euro* uz 1 429 960 *euro*. Finansējuma palielinājums tiks novirzīts jaunu atbalstāmo darbību īstenošanai 9.2.1.2. pasākuma ietvaros.

Finansējums 350 000 *euro* apmērā tiek pārdalīts no 9.1.4.4. pasākuma īstenošanai kopējā pieejamā finansējuma, par minēto summu samazinot 9.1.4.4. pasākuma projekta darbības “Sociālā darbinieka un sociālā mentora pakalpojuma nodrošināšana” finansējumu, kas nav nepieciešams samazinātā pakalpojuma pieprasījuma dēļ. Finansējuma pārdale neietekmēs 9.1.4.4. pasākuma uzraudzības rādītāju un mērķa sasniegšanu.1. **Papildināt 9.2.1.2. pasākuma atbalstāmās darbības** ar trīs jaunām darbībām, attiecīgi palielinot iznākuma rādītāja “Iekļaujoša darba tirgus un nabadzības risku pētījumi (izvērtējumi, metodoloģijas), kuru izstrādei sniegts atbalsts (skaits)” skaitu no šobrīd spēkā esošajiem 10 uz 11 pētījumiem (izvērtējumi un metodoloģijas). Iznākuma rādītāja vērtībā ieskaitīts pirmās jaunās atbalstāmās darbības (sk. 2.1. apakšpunktu) ietvaros sasniedzamais rādītājs – 1 pētījums par sieviešu un vīriešu darba samaksas atšķirībām.
	1. Pirmā jaunā atbalstāmā darbība ir ***“Pētījums par sieviešu un vīriešu darba samaksas atšķirībām”.***

Statistikas dati par darba samaksas atšķirībām sievietēm un vīriešiem parāda, ka *de jure* noteiktā vienlīdzīgas darba samaksas principa ievērošana ir aktuāla problēma Latvijā. Latvijā atšķirības starp sieviešu un vīriešu darba samaksu laika posmā no 2006. līdz 2014. gadam svārstījās robežās no 11-16%, savukārt pēdējos gados šīm atšķirībām ir tendence pieaugt. 2017. gadā atšķirība starp sieviešu un vīriešu bruto darba samaksu sasniedza ir 15.7% (salīdzinājumam – ES 28 dalībvalstu vidējais rādītājs bija 16.2%). Plānā sieviešu un vīriešu vienlīdzīgu iespēju un tiesību veicināšanai 2018.-2020.gadam kā viens no rīcības virzieniem ir iekļauts sieviešu un vīriešu ekonomiskās neatkarības un vienlīdzīgu iespēju darba tirgū veicināšana. Tas paredz padziļinātas izpētes veikšanu par darba samaksas starp sievietēm un vīriešiem atšķirībām dažādās nozarēs publiskajā un privātajā sektorā, īpaši tajās nozarēs, kur atšķirības ir visizteiktākās (piemēram, pakalpojumu sniegšanas, informācijas un komunikācijas tehnoloģiju, ražošanas nozarēs u.c.), kā arī atšķirību veidojošo un ietekmējošo faktoru un cēloņu analīzi. Šāda padziļināta analīze ļaus daudz mērķtiecīgāk plānot politikas pasākumus un/vai izmaiņas normatīvajā regulējumā, rosināt jaunas iniciatīvas rīcībpolitikā vai pasākumu ieviešanu uzņēmumu līmenī. Pētījumā par sieviešu un vīriešu darba samaksas atšķirībām paredzēts veikt mērķa grupas atlasi, analizēt sieviešu un vīriešu darba samaksas atšķirības, to cēloņus un ietekmējošos aspektus, sniegt priekšlikumus nepieciešamajām izmaiņām, prezentēt pētījuma rezultātus darba devēju un darba ņēmēju pārstāvošajām organizācijām un valsts pārvaldes institūciju speciālistiem.Pētījuma par sieviešu un vīriešu darba samaksas atšķirībām veikšana ir tieši saistīta ar iekļaujošas darba tirgus rīcībpolitikas pilnveidi, tāpēc tā īstenošana pozitīvi ietekmēs un nodrošinās labāku, pilnvērtīgāku 9.2.1.2. pasākuma mērķa sasniegšanu.Pētījuma īstenošanas izstrādi uzraudzīs ar labklājības ministra 2010. gada 10. maija rīkojumu izveidota Dzimumu līdztiesības komiteja, kuras pārziņā ir dzimumu līdztiesības politikas jomas pilnveidošana, īstenošana un pārraudzība.Sasniedzamais iznākuma rādītājs – 1 pētījums. 2.2. Otrā jaunā atbalstāmā darbība ir **“*Vides pieejamības veicināšanas pasākumu īstenošana”.*** Ratificējot Apvienoto Nāciju Organizācijas (turpmāk – ANO) Konvenciju par personu ar invaliditāti tiesībām (turpmāk – Konvencija)[[5]](#footnote-5) Latvija ir apņēmusies veicināt, aizsargāt un nodrošināt to, lai personas ar invaliditāti varētu vienlīdzīgi ar citiem īstenot visas cilvēktiesības un pamatbrīvības un veicināt tām piemītošās cieņas ievērošanu. Pieejamība ir viens no galvenajiem priekšnosacījumiem, uz kuriem balstās Konvencija. Vairāki pētījumi un citi informācijas avoti[[6]](#footnote-6) liecina, ka personas ar invaliditāti Latvijā joprojām saskaras ar ievērojamiem šķēršļiem, kas kavē tiesību uz patstāvīgu dzīvi īstenošanu un līdzdalību sabiedriskajos procesos. Piekļuve publiskajām ēkām un sabiedriskajam transportam ir priekšnosacījums pārvietošanās brīvībai, izglītībai, nodarbinātībai, veselības aprūpei un citiem pakalpojumiem. Tāpat arī piekļuve informācijai un saziņas iespējas mūsdienās tiek uzskatīta par priekšnosacījumu brīvai viedokļa un izteiksmes paušanai.2017.gadā ANO Personu ar invaliditāti tiesību komiteja rekomendēja Latvijai pieejamības šķēršļus likvidēt pastāvīgi un sistemātiski, pakāpeniski un vienmērīgi, tostarp attiecībā uz informācijas un komunikācijas tehnoloģijām[[7]](#footnote-7). Lai īstenotu Konvencijā noteiktās personas tiesības, kas saistītas ar pieejamības nodrošināšanu, Labklājības ministrija ir izstrādājusi Plānu[[8]](#footnote-8). Pāna mērķis ir sekmēt Konvencijā noteiktā pieejamības principa īstenošanu Latvijā, kas paredz novērst šķēršļus un barjeras, kas liedz personām ar invaliditāti izmantot savas tiesības uz izglītību, nodarbinātību, veselības aprūpi un citiem pakalpojumiem. Plāns sniedz iespēju definēt vides pieejamības problēmas publiskajos objektos un noteikt nepieciešamo virzību uz tādas apkārtējās vides attīstību, kas ir atvērta, pieejama, piemērota visiem sabiedrības locekļiem un nediskriminē nevienu personu tās veselības stāvokļa dēļ. Atbalstāmo darbību “Vides pieejamības veicināšanas pasākumu īstenošana” paredzēts īstenot vairākos posmos (pasākumos):1. *sagatavošanās vides pieejamības pašnovērtējuma veikšanai* (turpmāk – 1. pasākums), lai veiktu pieejamības monitoringu valsts un pašvaldību ēkās, kurās tiek sniegti valsts un pašvaldību pakalpojumi, un sabiedriskā transporta infrastruktūras pieejamībai.

1.pasākuma ietvaros, balstoties uz Labklājības ministrijas sagatavotu jautājumu kopu (anketu) valsts un pašvaldību ēku un sabiedriskā transporta infrastruktūras pieejamības pašnovērtējumam, pakalpojuma sniedzējs izstrādās anketu kā elektronisku rīku (viegli izmantojamu bezmaksas elektronisku un interaktīvu vides pieejamības novērtēšanas rīku lietošanai tīmekļa pārlūkā, viedierīcēs un planšetdatoros), metodiskos norādījumus (turpmāk – metodiku) anketas aizpildīšanai, t.sk. pieejamības klasificēšanai, un iegūto datu apkopošanai. Anketas aizpildīšana paredzēta tiešsaistē un iegūtos datus varēs apkopot un analizēt gan iestādes līmenī, gan valsts līmenī (secīga 2. pasākuma ietvaros). Papildus metodikas izstrādei, kvalitatīvākas anketas aizpildīšanai pakalpojuma sniedzējs nodrošinās arī valsts un pašvaldību institūciju speciālistu (pašnovērtējumu veicēju) apmācību metodikas pielietošanā, kā arī nodrošinās informatīvu atbalstu institūcijām pašnovērtējuma veikšanas procesā. Metodika būs publiski pieejama un to varēs izmantot arī individuālie uzņēmumi un nevalstiskās organizācijas, tādējādi nodrošinot plašāku tvērumu vides pieejamības nodrošināšanai Latvijā.Izstrādāto metodiku plānots izmantot atkārtoti (2023. un 2028.gadā), veicot atkārtotu valsts un pašvaldību institūciju ēku un sabiedriskā transporta infrastruktūras pieejamības pašnovērtējumu, tādējādi veicinot rezultātu izmantošanu ilgtermiņā. Atkārtots pašnovērtējums ļaus mērīt progresu, kas ir panākts vides pieejamības nodrošināšanā. Sasniedzamais projekta darbības līmeņa rādītājs – 1 metodika.*2) veiktā pašnovērtējuma datu apkopojums un analīze* (turpmāk – 2.pasākums). 2.pasākuma ietvaros, balstoties uz 1.pasākuma ietvaros izstrādāto metodiku, pakalpojuma sniedzējs organizēs pašnovērtējuma veikšanu par valsts un pašvaldību ēku, kurās tiek sniegti valsts un pašvaldību pakalpojumi, un sabiedriskā transporta infrastruktūras pieejamību. Pašnovērtējumā iegūtie dati palīdzēs noskaidrot esošo situāciju valsts un pašvaldību institūciju sniegto pakalpojumu pieejamības jomā, ļaus valsts un pašvaldību institūcijām sava līmeņa ietvaros apzināt šķēršļus, kas kavē jebkurai personai izmantot institūcijas sniegtos pakalpojumus.Pēc valsts un pašvaldību institūciju veiktā pašnovērtējuma jeb anketas aizpildīšanas pakalpojuma sniedzējs veiks pašnovērtējumā iegūto datu apkopošanu un analīzi (izvērtējumu) ar mērķi noskaidrot, kurās valsts vai pašvaldību institūcijās un kādā apmērā ir jāuzlabo vides pieejamība, kā arī sagatavos priekšlikumus rīcībām pieejamas vides nodrošināšanai nākotnē, t.sk. par vides pieejamības datu uzskaiti valsts mērogā un pieejamības reģistra izveidi, par objektiem, kuros pieejamība nodrošināma prioritāri un par indikatīvi nepieciešamā finansējuma apjomu pieejamības prasību nodrošināšanai valsts un pašvaldību institūciju, t.sk. sabiedriskā transporta infrastruktūras pieejamībai. Papildu minētajam pašnovērtējumā iegūtie dati tiks izmantoti vienotas elektroniskās kartēšanas sistēmas vides pieejamības novērtēšanai tehniskā risinājuma priekšlikumu izstrādē 3.pasākuma ietvaros. Sasniedzamais projekta darbības līmeņa rādītājs – 1 pieejamības datu izvērtējums.*3) vienotas elektroniskās kartēšanas sistēmas vides pieejamības novērtēšanai tehniskā risinājuma izstrāde un aprobēšana* (turpmāk – 3.pasākums). 3.pasākuma ietvaros pakalpojuma sniedzējs sagatavos priekšlikumus tehniskajam risinājumam vienotai elektroniskās kartēšanas sistēmai vides pieejamības novērtēšanai Latvijas teritorijā (turpmāk – kartēšanas sistēma) nākotnes perspektīvā, izvērtēs iespēju integrēt kartēšanas sistēmu kādā no esošajām publiskās pārvaldes informācijas sistēmām vai arī tās veidošanu kā atsevišķu informācijas sistēmu, kā arī izvērtēs tās uzturēšanas izmaksas.Kartēšanas sistēmas tehniskā risinājuma priekšlikumu izstrādē pakalpojuma sniedzējam būs jāizmanto 2.pasākuma ietvaros pašnovērtējumā iegūtie dati par valsts un pašvaldību ēku, kurās tiek sniegti valsts un pašvaldību pakalpojumi, un sabiedriskā transporta infrastruktūras pieejamību, kā arī kopīgi ar Labklājības ministriju noteiktie papildu dati par visu attiecīgās apdzīvotās vietas vides un infrastruktūras – ārējās infrastruktūras pieejamību (veikali, parki, pludmales u.c.). Pakalpojuma sniedzējam sadarbojoties ar Labklājības ministriju tiks noteikts viens kartēšanas sistēmas tehniskā risinājuma priekšlikums, kurš tiks aprobēts, īstenojot kartēšanas pilotprojektu, t.i. izveidojot ēku un ārējās infrastruktūras pieejamības karti (kartes vizuālo risinājumu (prototipu)) (turpmāk – pieejamības karte) vienā Latvijas pilsētā, kuru noteiks Invaliditātes lietu nacionālā padome. Pieejamības kartē tiks iezīmēta ēku, infrastruktūras un arī dažādu maršrutu pieejamība, klasificējot pieejamības pakāpes (piemēram, pieejams, daļēji pieejams, nav pieejams). Labklājības ministrija pieejamības karti publicēs Valsts reģionālās attīstības aģentūras pārziņā esošajā Valsts vienotajā ģeotelpiskās informācijas portālā (turpmāk – Ģeoportāls) atbilstoši normatīvajos aktos noteiktajam par Ģeoportālā ietveramajiem datiem, kā arī Labklājības ministrijas un attiecīgās pilsētas tīmekļa vietnē.Sasniedzamais projekta darbības līmeņa rādītājs – 1 kartēšanas sistēmas tehniskā risinājuma pilotprojekts.2.3. Trešā jaunā atbalstāmā darbība ir ***“Sabiedrības informēšanas un izpratnes veidošanas pasākumi par iekļaujoša dizaina jautājumiem un vienlīdzīgu iespēju nodrošināšanu cilvēkiem ar invaliditāti”.*** Atbalstāmās darbības mērķis ir veicināt sabiedrības izpratni un informētību par iekļaujošu dizainu[[9]](#footnote-9), tā pozitīvo ietekmi uz personu (t.sk. personu ar invaliditāti) labklājību un iespēju attīstīties, integrēties sabiedrībā un iekļauties darba tirgū. Vienlaikus atbalstāmās darbības mērķis ir uzsvērt iekļaujošā dizaina kā stratēģijas vērtību, kā arī iedzīvināt iekļaujošā dizaina idejas un vērtības, lauzt stereotipus, padarīt iekļaujošu dizainu par pašsaprotamu lietu, lai ikvienam mūsu sabiedrībā būtu vienlīdzīgas iespējas ar citiem piedalīties visās dzīves norisēs, iekļauties izglītībā.Vides pieejamība ir būtisks labklājības nozares aspekts, jo tā ir sociālās aizsardzības komponente, kas ir nepieciešama, lai uzlabotu ikviena sabiedrības locekļa iespējas brīvi un bez ierobežojumiem izmantot savas cilvēktiesības uz brīvību, iekļauties sabiedrībā, darba tirgū un izglītības procesā, izmantot pieejamos pakalpojumus, būt vienlīdzīgiem un nepakļautiem nošķiršanai un diskriminācijai. Atbalstāmās darbības ietvaros paredzēts informēt sabiedrību, tostarp darba devējus, valsts un pašvaldību darbiniekus, politikas veidotājus, arhitektus un būvniekus, par nepieciešamību virzīties uz tādas apkārtējās vides attīstību, kas ir atvērta, pieejama, piemērota un sasniedzama ikvienam sabiedrības loceklim. Tiks rīkota sociālā kampaņa par iekļaujošo dizainu, t.sk. par personu ar invaliditāti, kas ir visvairāk sociālās atstumtības riskam pakļautā sabiedrības daļa dēļ vides un informācijas nepieejamības, iekļaušanos sabiedrībā.Kampaņas ietvaros paredzēti kompleksi pasākumi un komunikācijas risinājumi (publikācijas medijos, sociālo tīklu aktivitātes, sociālās vides un TV reklāmas, klātienes informatīvie un diskusiju pasākumi utml.), lai vislabāk sasniegtu kampaņas mērķa grupas.Atbalstāmajā darbībā “Vides pieejamības veicināšanas pasākumu īstenošana” un “Sabiedrības informēšanas un izpratnes veidošanas pasākumi par personu ar invaliditāti nediskrimināciju un pienākumiem attiecībā uz iekļaujoša dizaina un vides pieejamības nodrošināšanu” paredzēto pasākumu īstenošana pozitīvi ietekmēs iekļaujošas darba tirgus rīcībpolitikas un personu ar invaliditātes sistēmas pilnveidi, tādejādi veicinot labāku 9.2.1.2. pasākuma mērķa sasniegšanu.Uz jauno atbalstāmo darbību īstenošanas laiku Labklājības ministrijā (projektā “Iekļaujoša darba tirgus un nabadzības risku pētījumi un monitorings”) paredzēts izveidot vienu jaunu vecākā eksperta amata vietu (sk. III sadaļas 7.punktu “Amata vietu skaita izmaiņas”). Visu trīs jauno atbalstāmo darbību īstenošanai kopējais nepieciešamais finansējums ir 350 000 *euro*, t.sk., 1. atbalstāmās darbības indikatīvās izmaksas 60 000 *euro*, 2. atbalstāmās darbības indikatīvās izmaksas 106 500 *euro*, 3. atbalstāmās darbības indikatīvās izmaksas 117 730 *euro* un personāla indikatīvās izmaksas 65 770 *euro*).Visu trīs jauno atbalstāmo darbību īstenošanas indikatīvais periods ir no 2019.gada 2.pusgada līdz 2021.gada beigām (2.5 gadi jeb 30 mēneši).3. **Tehnisku un redakcionālu precizējumu veikšanu.**Saistībā ar jaunu atbalstāmo darbību iekļaušanu precizēti esošo MK noteikumu Nr.386 punkti, kas nosaka projekta darbību īstenošanas nosacījumus, t.sk. iekļautas nepieciešamās atsauces par jauno atbalstāmo darbību un to pasākumu īstenošanā piemērojamiem normatīvajiem aktiem publisko iepirkumu un publisko personu pasūtītu pētījumu jomā un atbalstāmo darbību ietvaros izstrādāto pētījumu un metodoloģiju izmantošanu publiskām vajadzībām. Ar attiecīgām atsaucēm papildināts arī nosacījums par jauno atbalstāmo darbību ietvaros sasniegto rezultātu ilgtspējas nodrošināšanu, kā arī iekļautas jaunas paskaidrojošas normas par būtiskākajām jauno atbalstāmo darbību ietvaros veicamajām darbībām. |
| 3. | Projekta izstrādē iesaistītās institūcijas un publiskas personas kapitālsabiedrības | Labklājības ministrija |
| 4. | Cita informācija | Pēc noteikumu projekta spēkā stāšanās, 9.2.1.2. pasākuma finansējuma saņēmējs – Labklājības ministrija sagatavos un iesniegs sadarbības iestādē projekta grozījumus atbilstoši aktuālajai MK noteikumu Nr. 386 redakcijai. Pēc MK noteikumu Nr. 102 grozījumu, ar kuriem samazina 9.1.4.4. pasākuma īstenošanai pieejamo kopējo attiecināmo finansējumu, pārdalot to uz 9.2.1.2.pasākumu, spēkā stāšanās, 9.1.4.4. pasākuma finansējuma saņēmējs – Sabiedrības integrācijas fonds sagatavos un iesniegs sadarbības iestādē nepieciešamos projekta grozījumus.  |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sociālās politikas veidotāji. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts tieši neietekmē tautsaimniecību un sabiedrības mērķgrupas, kā arī nesniedz ietekmi uz uzņēmējdarbības vidi un maziem, vidējiem uzņēmumiem, mikrouzņēmumiem un jaunuzņēmumiem. Noteikumu projekts nerada ietekmi uz konkurenci, vidi, veselību un nevalstiskajām organizācijām.Esošo atbalstāmo darbību īstenošanai paredzētais finansējums netiek samazināts, kā arī jauno atbalstāmo darbību īstenošanai projektā uz noteiktu laiku tiek piesaistīts vecākais eksperts, tādējādi nav paredzamas negatīvas administratīvā sloga izmaiņas. |
| 3. | Administratīvo izmaksu monetārs novērtējums | Noteikumu projekts šo jomu neskar. |
| 4. | Atbilstības izmaksu monetārs novērtējums | Noteikumu projekts šo jomu neskar. |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2019. gads** | Turpmākie trīs gadi (*euro*) |
| **2020.** | **2021.** | **2022.** |
| saskaņā ar valsts budžetu kārtējam gadam[[10]](#footnote-10) | izmaiņas kārtējā gadā, salīdzinot ar valsts budžetu kārtējam gadam | saskaņā ar vidēja termiņa budžeta ietvaru10 | izmaiņas, salīdzinot ar vidēja termiņa budžeta ietvaru 2020. gadam | saskaņā ar vidēja termiņa budžeta ietvaru10 | izmaiņas, salīdzinot ar vidēja termiņa budžeta ietvaru 2021. gadam | izmaiņas, salīdzinot ar vidēja termiņa budžeta ietvaru 2022. gadam |
| 1 | 2 | 3 | 4 | 5 | 6 | 7 | 8 |
| 1. Budžeta ieņēmumi: | 200 108 | 10 920 | 125 943 | 172 611 | 45 666 | 166 913 | 65 468 |
| 2. Budžeta izdevumi: | 235 421 | 12 847 | 148 168 | 203 072 | 53 725 | 196 368 | 77 021 |
| 3. Finansiālā ietekme: | -35 313 | -1 927 | -22 225 | -30 461 | -8 059 | -29 455 | -11 553 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar “+” zīmi) | 0 | 0 | 0 | 0 | 0 | 0 | 0 |
| 5. Precizēta finansiālā ietekme: | -35 313 | -1 927 | -22 225 | -30 461 | -8 059 | -29 455 | -11 553 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Saskaņā ar MK noteikumiem Nr. 386, šobrīd 9.2.1.2. pasākuma projektam pieejamais maksimālais kopējais attiecināmais finansējums ir 1 079 960 *euro*, tai skaitā ESF finansējums 917 966 *euro* un valsts budžeta finansējums 161 994 *euro.* Noteikumu projekts paredz palielināt (pārdalot no 9.1.4.4.pasākuma) 9.2.1.2. pasākuma ietvaros projektam pieejamo maksimālo kopējo attiecināmo finansējumu par 350 000 *euro*, līdz ar to, pēc noteikumu projekta spēkā stāšanās 9.2.1.2. pasākuma ietvaros projektam pieejamais maksimālais finansējums būs 1 429 960 *euro*, tai skaitā ESF finansējums – 1 215 466 *euro* un valsts budžeta finansējums – 214 494 *euro*.Budžeta ieņēmumi ir finansējuma ESF daļa 85% apmērā no pasākuma attiecināmām izmaksām. Budžeta izdevumi ir kopējie pasākuma ieviešanai nepieciešamie publiskā finansējuma (ESF un valsts budžeta) līdzekļi attiecīgajā gadā.**2015. gadā** kopējais faktiskais apgūtais finansējums (atbilstoši Valsts kases izdrukai) 12 634.99 *euro*, tai skaitā ESF finansējums 10 739.74 *euro* un valsts budžeta finansējums 1 895.25 *euro*.**2016. gadā** kopējais faktiskais apgūtais finansējums (atbilstoši Valsts kases izdrukai) 113 813.63 *euro[[11]](#footnote-11)*, tai skaitā ESF finansējums 96 741.58 *euro* un valsts budžeta finansējums 17 072.05 *euro.* **2017. gadā** kopējais faktiskais apgūtais finansējums (atbilstoši Valsts kases izdrukai) 159 149.34 *euro,* tai skaitā ESF finansējums135 276.94 *euro* un valsts budžetafinansējums 23 872.40 *euro.* **2018. gadā** kopējais faktiskais apgūtais finansējums (atbilstoši Valsts kases izdrukai) 164 015.21 *euro*, tai skaitā ESF finansējums 139 412.93 *euro* un valsts budžeta finansējums 24 602.28 *euro.* **2019. gadā** 9.2.1.2. pasākuma projektam valsts budžeta ilgtermiņa saistībās apstiprināts finansējums 235 421 *euro*, tai skaitā ESF finansējums 200 107.85 *euro* un valsts budžeta finansējums 35 313.15 *euro.* **2020. gadā** 9.2.1.2. pasākuma projektam valsts budžeta ilgtermiņa saistībās apstiprināts finansējums 148 168 *euro*, tai skaitā ESF finansējums 125 942.80 *euro* un valsts budžeta finansējums 22 225.20 *euro.* **2021. gadā** 9.2.1.2. pasākuma projektam valsts budžeta ilgtermiņa saistībās apstiprināts finansējums 53 725 *euro*, tai skaitā ESF finansējums 45 666.25 *euro* un valsts budžeta finansējums 8 058.75 *euro.***2022. gadā** 9.2.1.2. pasākuma projektam valsts budžeta ilgtermiņa saistībās apstiprināts finansējums 74 116 *euro*, tai skaitā ESF finansējums 62 998.60 *euro* un valsts budžeta finansējums 11 117.40 *euro*.Pēc Noteikumu projekta stāšanās spēkā 9.2.1.2. pasākuma kopējais finansējums indikatīvi plānots:**2019. gadā** 248 268 *euro*, tai skaitā ESF finansējums 211 027.80 *euro* un valsts budžeta finansējums 37 240.20 *euro.***2020. gadā** 351 240 *euro* (t.sk., *26 287* *euro* –finansējums, kas līdz šim nebija pieprasīts valsts budžetā. To paredzēts novirzīt metodoloģijas izstrādei iztikas minimuma patēriņa preču un pakalpojuma groza noteikšanai un ikgadējo nabadzības un sociālās atstumtības mazināšanas rīcībpolitikas izvērtējumiem), tai skaitā ESF finansējums 298 554 *euro* un valsts budžeta finansējums 52 686 *euro.***2021. gadā** 250 093 *euro* (t.sk., *36 000* *euro* –finansējums, kas līdz šim nebija pieprasīts valsts budžetā. Projekta darbību uzskaitījumu, kurām finansējums tiks novirzīts, skat. pie 2020. gada), tai skaitā ESF finansējums 212 579.05 *euro* un valsts budžeta finansējums 37 513.95 *euro.***2022. gadā** 130 745.83 *euro* (t.sk., *56 629.83* *euro* –finansējums, kas līdz šim nebija pieprasīts valsts budžetā. Projekta darbību uzskaitījumu, kurām finansējums tiks novirzīts, skat. pie 2020. gada), tai skaitā ESF finansējums 111 133.96 *euro* un valsts budžeta finansējums 19 611.87 *euro.* |
| 7. Amata vietu skaita izmaiņas | Ņemot vērā 9.2.1.2. pasākuma papildināšanu ar jaunām atbalstāmajām darbībām, t.i., lai nodrošinātu pētījuma veikšanu par sieviešu un vīriešu darba samaksas atšķirībām, vides pieejamības novērtēšanas pasākumu un sabiedrības informēšanas pasākumu par iekļaujoša dizaina jautājumiem un vienlīdzīgu iespēju nodrošināšanu personām ar invaliditāti īstenošanu un uzraudzību Labklājības ministrijā, uz minēto atbalstāmo darbību īstenošanas laiku projektā tiek izveidota viena jauna amata vieta – vecākais eksperts, kas tiks nodarbināts 2.5 gadus (t.i., 30 mēnešus) uz pilnu slodzi. Vecākā eksperta amats tiek klasificēts atbilstoši Ministru kabineta 2010. gada 30. novembra noteikumu Nr. 1075 “Valsts un pašvaldību institūciju amatu katalogs” 1.pielikuma 36 saimes “Politikas plānošana” III B līmenim. Atalgojums tiek noteikts atbilstoši Ministru kabineta 2013. gada 29. janvāra noteikumu Nr. 66 “Noteikumi par valsts un pašvaldību institūciju amatpersonu un darbinieku darba samaksu un tās noteikšanas kārtību” 2.pielikuma 3. kategorijai, proti, vecākā eksperta atalgojums mēnesī tiek noteikts 1382 *euro* apmērā (pirms nodokļu nomaksas).Kopējais nepieciešamais finansējums vecākā eksperta amata vietai uz visu plānoto nodarbinātības periodu ir 65 770 *euro.* Aprēķinā ietvertas izmaksas vecākā eksperta darba nodrošināšanai, t.i. 55 392 *euro* atlīdzība (atalgojums, atvaļinājuma pabalsts, novērtēšanas prēmija) un 634 *euro* obligāto veselības pārbaužu, veselības apdrošināšanas un redzes korekcijas līdzekļu izmaksas 30 mēnešiem, 8 309 *euro* netiešās attiecināmās izmaksas un 1 435 *euro* darba vietas aprīkojuma izmaksas. Aprēķins veikts indikatīvi (summas matemātiski noapaļojot). Papildus jāņem vērā iespējamās izmaiņas nodokļu politikā, t.sk., piemēram, valsts sociālās apdrošināšanas obligātās iemaksas apmēra maiņa u.c. |
| 8. Cita informācija | Nav |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Nepieciešams veikt grozījumus MK 2016. gada 9. februāra noteikumos Nr. 102 Darbības programmas “Izaugsme un nodarbinātība” 9.1.4. specifiskā atbalsta mērķa “Palielināt diskriminācijas riskiem pakļauto personu integrāciju sabiedrībā un darba tirgū” 9.1.4.4. pasākuma “Dažādību veicināšana (diskriminācijas novēršana)” īstenošanas noteikumi. |
| 2. | Atbildīgā institūcija | Labklājības ministrija |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Noteikumu projekts šo jomu neskar. |
| 2. | Citas starptautiskās saistības | Noteikumu projekts šo jomu neskar. |
| 3. | Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts šo jomu neskar. |
| 2. | Sabiedrības līdzdalība projekta izstrādē | Sabiedrība tika aicināta līdzdarboties noteikumu projekta izstrādē, ievietojot noteikumu projektu tīmekļa vietnē [www.lm.gov.lv](http://www.lm.gov.lv) un aicinot no 11.02.2019. līdz 25.02.2019. sabiedrības pārstāvjus: 1) rakstiski sniegt viedokli par noteikumu projektu tā izstrādes stadijā – nosūtot uz elektronisko pasta adresi: atbildiga.iestade@lm.gov.lv;2) klātienē. |
| 3. | Sabiedrības līdzdalības rezultāti | Līdz noteikumu projekta izsludināšanai Valsts sekretāru sanāksmē (tai skaitā līdz 25.02.2019.) par noteikumu projektu sabiedrības viedoklis netika saņemts. |
| 4. | Cita informācija | Nav |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Eiropas Savienības struktūrfondu un Kohēzijas fondu vadībā iesaistītās atbildīgās iestādes funkcijas pilda Labklājības ministrija, sadarbības iestādes funkcijas – Centrālā finanšu un līgumu aģentūra. Projekta finansējuma saņēmējs – Labklājības ministrija. |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts šo jomu neskar. |
| 3. | Cita informācija | Nav |

Labklājības ministre R.Petraviča

Mača, 67021595

Ineta.Maca@lm.gov.lv

1. Sieviešu un vīriešu vienlīdzīgu tiesību un iespēju veicināšanas plāns 2018.-2020. gadam (MK 2018.gada 4.jūlija rīkojums Nr.298). Pieejams: <https://likumi.lv/ta/id/300170-par-sieviesu-un-viriesu-vienlidzigu-tiesibu-un-iespeju-veicinasanas-planu-2018-2020-gadam> [↑](#footnote-ref-1)
2. Plāns pieejamas vides veidošanai Latvijā 2019.-2021.gadam (MK 2019.gada 12.marta rīkojums Nr.113). Pieejams: <https://likumi.lv/ta/id/305520-par-planu-pieejamas-vides-veidosanai-latvija-2019-2021-gadam> [↑](#footnote-ref-2)
3. MK 2015. gada 7. jūlija noteikumi Nr. 386 "Darbības programmas "Izaugsme un nodarbinātība" 9.2.1.specifiskā atbalsta mērķa "Paaugstināt sociālo dienestu darba efektivitāti un darbinieku profesionalitāti darbam ar riska situācijā esošām personām" 9.2.1.2.pasākuma "Iekļaujoša darba tirgus un nabadzības risku pētījumi un monitorings" īstenošanas noteikumi" (turpmāk – MK noteikumi Nr. 386) [↑](#footnote-ref-3)
4. Finansējums tiek pārdalīts no MK 2016. gada 9. februāra noteikumu Nr. 102 "Darbības programmas "Izaugsme un nodarbinātība" 9.1.4. specifiskā atbalsta mērķa "Palielināt diskriminācijas riskiem pakļauto personu integrāciju sabiedrībā un darba tirgū" 9.1.4.4. pasākuma "Dažādību veicināšana (diskriminācijas novēršana)" īstenošanas noteikumi” (turpmāk – MK noteikumi Nr. 102) ietvaros īstenotā 9.1.4.4. pasākuma "Dažādību veicināšana (diskriminācijas novēršana)" (turpmāk – 9.1.4.4. pasākums) [↑](#footnote-ref-4)
5. Konvencija par personu ar invaliditāti tiesībām. Pieejama: <https://likumi.lv/ta/lv/starptautiskie-ligumi/id/1630>, Latvijā ratificēta 2010.gada 1.martā. [↑](#footnote-ref-5)
6. ANO Konvencijas par personu ar invaliditāti tiesībām īstenošanas pamatnostādnes 2014.-2020. gadam. Pieejamas: <http://polsis.mk.gov.lv/view.do?id=4559>;

Tiesībsarga pētījums “Augstākās izglītības pieejamība personām ar invaliditāti”. Pieejams: <http://www.tiesibsargs.lv/uploads/content/lapas/petijums_par_augstskolu_pieejamibu_2017_1510305919.pdf>.

Pētījums par starptautisko praksi personu ar invaliditāti atbalsta sistēmu jomā. Pieejams: <http://www.lm.gov.lv/upload/aktuali/lm_inv_gala_nod.pdf>;

Tiesībsarga aptauja par Publisko ēku (izglītības, kultūras, atpūtas un sporta iestāžu) pieejamību ANO konvencijas par personu ar invaliditāti tiesībām monitoringa 2010 – 2014 ietvaros, kur pētījumā tika aptvertas visas (119) pašvaldības. Pieejams:

<http://www.tiesibsargs.lv/uploads/content/legacy/ANO_invaliditates_konvencija_Latvijas_pasvaldibu_aptauja_2015.pdf>;

Tiesībsarga 2016. gada ziņojums par cilvēktiesību situāciju Latvijā. Pieejams: <https://lv.usembassy.gov/wp-content/uploads/sites/58/2017/03/Human-report-2016.pdf>;

Finanšu ministrijas 2018.gada ziņojums par valsts pārvaldes pakalpojumu auditu u.c. [↑](#footnote-ref-6)
7. Concluding Observations in relation to the initial report of Latvia (CRPD/C/LVA/CO/1), Adopted by the Committee at its eighteen session (14 – 31 August, 2017). Pieejams <http://www.lm.gov.lv/upload/invaliditate/rekomendacijas_lv_fin_060218.pdf> [↑](#footnote-ref-7)
8. Plāns pieejamas vides veidošanai Latvijā 2019.-2021.gadam (MK 2019.gada 12.marta rīkojums Nr.113). Pieejams: <https://likumi.lv/ta/id/305520-par-planu-pieejamas-vides-veidosanai-latvija-2019-2021-gadam> [↑](#footnote-ref-8)
9. Iekļaujošs dizains nozīmē, ka visi produkti, pakalpojumi un vide iekļauj lielākās iedzīvotāju daļas vajadzības [↑](#footnote-ref-9)
10. Atbilstoši Labklājības ministrijas apstiprinātajam maksimāli pieļaujamam valsts pamatbudžeta izdevumu apjomam 2019.-2021.gadam [↑](#footnote-ref-10)
11. Atbilstoši Valsts kases kopsavilkumam no 01.01.2016. līdz 31.12.2016. faktiski apgūs finansējums 113 813.63 *euro* jeb par 300 *euro* vairāk. Minētā starpība ir projekta īstenošanai noslēgta līguma izpildē piemērots līgumsods, kas ieskaitīti valsts budžeta ieņēmumos [↑](#footnote-ref-11)